open-index/open-wikipedia-markdown huggingface dataset:
Nominatyvinė-akuzatyvinė kalba

**Nominatyvinė-akuzatyvinė kalba** – kalba, kurioje su galininko (akuzatyvo) reikalaujančiais veiksmažodžiais agentas (aktyvus veiksmo atlikėjas) reiškiamas vardininku (nominatyvu), o patientas (objektas, į kurį nukreiptas veiksmas) – galininku: pavyzdžiui, *Saulė<small><sup>(vardininkas)</sup></small> apšviečia kiemą<small><sup>(galininkas)</sup></small>*. Nominatyvo-akuzatyvo kalbose vardininkas eina veiksniu, galininkas – tiesioginiu papildiniu.  Ergatyvinėse kalbose – priešingai: objektas, į kurį nukreiptas veiksmas, sakinyje yra veiksnys. Todėl lietuvių kalboje tokią vartoseną iš dalies būtų galima perteikti neveikiamąja rūšimi: *Saulės apšviečiamas kiemas*.

Nominatyvinė-akuzatyvinė struktūra būdinga indoeuropiečių, Uralo, Altajaus ir kitoms kalboms.
## Išnašos
Vaidotas Žala

**Vaidotas Žala** (g. 1987 m. rugpjūčio 28 d.) – automobilių sporto lenktynininkas iš Lietuvos. Triskart Lietuvos automobilių ralio čempionato absoliutus nugalėtojas. Dakaro ralio *legenda* (dalyvavo virš 10 kartų), laimėjo du etapus, tapo sunkvežimių klasės čempionu 2026 m. ralyje.

V. Žala yra Lietuvos automobilių sporto federacijos viceprezidentas.

## Karjeros rezultatai

### Dakaro ralio rezultatai
Vaidotas Žala Dakaro ralyje debiutavo 2016 m. V. Žalai ir jo šturmanui Sauliui Jurgelėnui 2016 ir 2017 m. nepavyko finišuoti dėl mechaninių problemų, susijusių su lietuvių gamintu ralio automobilio prototipu, kurio pagrindas yra Seat platforma. Iki šiol geriausias Vaidoto rezultatas – 11 vieta 2022 m.
 
2020 m. sausio 5 d. Dakaro ralio pirmąjį greičio ruožą įveikė per 3 valandas 19 minučių ir 4 sekundes ir užėmė pirmąją vietą automobilių įskaitoje. Antroje vietoje esantis ekipažas, pilotuojamas S. Peterhansel, atsiliko 2 minutes ir 14 sekundžių. Taip V.Žalos komanda atvertė naują puslapį lietuviškoje Dakaro istorijoje: lietuviai pirmąsyk laimėjo greičio ruožą.

2024 m. rugsėjį V. Žala paskelbė, kad 2025 m. ralyje prisijungs prie olandiškos „de Rooy“ komandos ir važiuos sunkvežimių klasėje.

2026 m. sausio 12 d. laimėjo 7-ąjį etapą tarp Riado ir Wadi ad Dawasiro. Etapas buvo įveiktas per 04:27:24 val., antrąją vietą užėmęs Aleš Loprais atsiliko 01:23 min. Tai pirmoji sunkvežimių klasės dalyvių iš Lietuvos etapo pergalė Dakaro ralyje. Be to, V. Žala tapo pirmuoju lenktynininku Dakaro ralyje, laimėjusiu etapą automobilių bei sunkvežimių klasėse. Dar septyniuose etapuose V.Žala finišavo antras, o 10-ąjame etape tapo 2026 m. ralio sunkvežimių ketegorijos lyderiu. Išlaikęs šią poziciją iki ralio pabaigos, tapo pirmuoju Lietuvos lenktynininku, tapusiu Dakaro ralio sunkvežimių klasės čempionu.
: 
: 

### Pergalės automobilių ralyje
:

## Pasiekimai
* 2019 m. V. Žala laimėjo Lietuvos automobilių ralio čempionatą, važiuodamas su šturmanu Andris Mālnieks. Jo Škoda Fabia R5 buvo pirmoji LARČ1 bei 4WD klasifikacijose.
* 2020 m. su šturmanu Andris Mālnieks antrą kartą iš eilės tapo Lietuvos automobilių ralio čempionu.
* 2025 m. tapo Lietuvos ralio čempionu trečią kartą. V. Žala važiavo Škoda Fabia RS Rally2 automobiliu, su šturmanu Ugniumi Vainevičiumi.
* 2026 m. Dakaro ralio čempionas sunkvežimių klasėje. Važiavo de Rooy komandos paruoštu Iveco Powerstar, su šturmauu Paulo Fiuza bei mechaniku Max van Grol.

## Nuorodos
* Oficialus Facebook profilis
* Automobilių ralio rezultatų suvestinė

## Šaltiniai
Chabarovsko SKA

**Chabarovsko SKA** – Rusijos futbolo klubas iš Chabarovsko.

## Istorija
Klubas įkurtas 1946 m. Labiau žinomas kaip **SKA-Energia** (1999–2016).

Nuo 2016 m. vadinamas Chabarovsko SKA.

## Stadionas
Namų rungtynes žaidžia Chabarovske, „Lenino“ stadione.

## Pasiekimai

## Sezonai

|}
Šaltiniai:

## Išnašos

## Nuorodos
* Oficiali klubo svetainė
Boutros Boutros-Ghali

**Butrosas Butrosas Galis** (, g. 1922 m. lapkričio 14 d. Kaire, Egipte – m. 2016 m. vasario 16 d., ten pat) – politikas, Egipto diplomatas. Buvo šeštasis Jungtinių Tautų Generalinis sekretorius (nuo 1992 m. iki 1996 m.).

## Biografija
Gimė koptų stačiatikių šeimoje. Tėvas Butrosas Galis nuo 1908 m. buvo Egipto ministras pirmininkas; 1910 m. vasario 20 d. pasikėsinimo metu buvo nušautas. 1946 m. baigė politologijos ir ekonomikos studijas Kairo universitete. 1949 m. Paryžiaus universitete gavo filosofijos daktaro laipsnį. Nuo 1949 m. iki 1977 m. Kairo universitete dėstė tarptautinius santykius ir tarptautinę teisę. Nuo 1954 m. iki 1955 m. studijavo Kolumbijos universitete pagal Fulbraito programą. Nuo 1963 m. iki 1964 m. – Hagos tarptautinės teisės akademijos Tyrimų centro direktorius. Nuo 1965 m. – Egipto tarptautinės teisės draugijos prezidentas. Nuo 1975 m. – Egipto Politinių ir strateginių tyrimų centro direktorius. Nuo 1977 m. iki 1991 m. – Egipto užsienio reikalų ministras. Dalyvavo rengiant 1979 m. pasirašytą Izraelio ir Egipto taikos sutartį. 1987 m. išrinktas Egipto Parlamento nariu. 1991 m. trumpai užėmė Egipto ministro pirmininko pavaduotojo pareigas. 1991 m. lapkritį buvo išrinktas šeštuoju Jungtinių Tautų organizacijos Generaliniu sekretoriumi. Tapo pirmuoju Afrikos atstovu šiose pareigose. Buvo kritikuojamas už Jungtinių Tautų neveiklumą Ruandos genocido metu. Vadovaujant B. Butrosui Galiui, Jungtinės Tautos sprendė taikos įvedimo klausimus Jugoslavijos karų, Somalio pilietinio karo metu. 1996 m. antrą kartą kandidatavo į Jungtinių Tautų Generalinio sekretoriaus pareigas, tačiau dėl JAV nepritarimo, savo kandidatūrą atsiėmė. Nuo 1997 m. iki 2003 m. buvo Frankofonijos organizacijos generalinis sekretorius.

## Šaltiniai

## Nuorodos
* Butroso Butroso Galio biografija
Tosnas

**Tosnas** () – miestas Rusijoje, netoli Sankt Peterburgo, prie Tosnos upės. Rajono centras. Geležinkelio mazgas (eina geležinkeliai Peterburgas–Maskva, Peterburgas–Naugardas, Peterburgas–Valdajus), yra geležinkelio stotis.

## Istorija

1500 m. pirmąkart paminėtas rašytiniuose šaltiniuose. Anksčiau vadintas Tosna ir Jam Tosna. 1617–1700 m. gyvenvietė priklausė Švedijai, jai priklausė pagal Stolbovo taikos sutartį. Nuo 1700 m. priklausė Rusijai.

Miesto teisės suteiktos 1963 m.

## Sportas
* FK Tosno (buvęs futbolo klubas), savo laiku rungtyniavęs Rusijos Premjer lygoje ir pasiekęs Rusijos futbolo taurės finalą.

## Šaltiniai
FK Tosno

**Tosno futbolo klubas arba trumpai FK Tosno** – buvęs Rusijos futbolo klubas, įkurtas Tosne.

## Istorija
Klubas įkurtas 2013 m. Iš žemesniųjų divizionų 2017 m. iškopė į elito divizioną.

Namų rungtynes žaidė Sankt Peterburge. (Nuo 2017 m. „Petrovsky“ stadione.)

2018 m. vasarą paskelbta apie klubo likvidavimą.

## Pasiekimai

## Sezonai

|}
Šaltiniai:

## Išnašos

## Nuorodos
*
FK Tambov

**Tambovo futbolo klubas**, o trumpai **FK „Tambov“** – Rusijos futbolo klubas, įkurtas Tambove.

## Istorija
Klubas įkurtas 2013 m. Nuo 2016 m. dalyvauja Nacionalinėje futbolo lygoje (Antra pakopa).

Namų rungtynes žaidžia „Spartak“ stadione, kuris talpina 5 000 žiūrovų. Gali žaisti ir „Lokomotiv“ stadione, kuris talpina 3000 žiūrovų.

2019/20 m. sezone debiutavo elito divizione. užėmė 14 vietą ir išliko pirmenybėse.

2020/21 m. klostėsi sunkiai: klubas turėjo finansinių nepriteklių. Antroje sezono pusėje sekė vienas pralaimėjimas po kito. Po sezono komanda buvo išformuota ir paskelbta apie bankrotą.

## Emblema

Vaizdas:Tambovo_FK_logo.png|Senoji emblema
Vaizdas:Tambovo_FK_logo_2020.png|Nuo 2020 m.


## Pasiekimai

## Sezonai

|}
Šaltiniai:

## Išnašos

## Nuorodos
* Oficiali klubo svetainė
FK Orenburg

**Orenburgo FK** – Rusijos futbolo klubas iš Orenburgo.

## Istorija
Klubas įkurtas 1976 m. Ilgą laiką vadinosi „Gazoviku“. 

2016 m. gegužės 25 d. pervadintas į „Orienburg“. Gegužės 30 d. pristatytas naujasis klubo logotipas.

2016/2017m. m. sezone dalyvavo Premjer Lygoje, bet liko 13 vietoje ir iškrito iš elito diviziono..

## Stadionas
Namų rungtynes žaidžia „Gazovik“ stadione, kuris talpina 7 500 žiūrovų.

## Emblema

Vaizdas:Gazovik_Orenburg_FK_logo.png|„Gazovik“ logotipas
Vaizdas:Orenburgo_FK_logo.png|„Orenburgo“ logotipas


## Pasiekimai

## Sezonai
; Pastarieji metai

; Sezonų išklotinė nuo 2004/05 m. sezono

|}
Šaltiniai:

## Lietuvos žaidėjai
*  Fedor Černych, 2019 m.
*  Mantas Savėnas, 2011 m.

## Išnašos

## Nuorodos
* **Oficiali klubo svetainė** 
* Soccerway (Apie klubą);
* Transfermarkt (Apie klubą);
* weltfussball.at (Apie klubą);
Aktyvinė kalba

**Aktyvinė kalba** (fientyvinė struktūra, aktyvinė tipologija, aktyvumas;  'veikiantis, veiklus') –
kalba, kurios lingvistinei tipologijai būdinga orientuotis ne į semantinę objekto ir subjekto priešpriešą, kaip nominatyvinėse-akuzatyvinėse kalbose, o į vadinamuosius aktyvųjį ir neaktyvųjį pradus.

Leksikoje aktyvinė struktūra atsiskleidžia daiktavardžius skirstant į aktyviųjų (gyvųjų) ir neaktyviųjų (negyvųjų) klases, o veiksmažodžius – į aktyviuosius (veiksmo) ir statinius (būsenos). Būdvardžio klasės nėra. Aktyvinių kalbų sintaksei būdinga aktyvinių ir neaktyvinių sakinio konstrukcijų sąveika, vadinamųjų artimojo ir tolimojo papildinių samprieša.

Aktyvinėms priklauso dauguma Šiaurės ir Pietų Amerikos indėnų kalbų.
## Šaltiniai
Nevočių tvenkinys (Skuodas)

**Nevočių tvenkinys** – tvenkinys Lietuvoje, Skuodo rajone, 1,5 km į šiaurę nuo Mosėdžio. Sudarytas užtvenkus B-2 upelį (Bartuvos intakas) 1 km nuo jo žiočių. Tvenkinio ilgis iš šiaurės rytų į pietvakarius – 0,47 km, plotis – iki 0,14 km. Altitudė 47 m. Krantai žemi. Aplinkui plyti dirbami laukai, įsikūręs Nevočių kaimas. Vakarine pakrante eina kelias .

## Šaltiniai
Notėnų I tvenkinys

**Notėnų I tvenkinys** – tvenkinys Lietuvoje, Skuodo rajone, Notėnų gyvenvietės rytiniame pakraštyje. Sudarytas užtvenkus Notės upę (Salanto intakas) 15,4 km nuo jos žiočių. Tvenkinio ilgis šiaurės-pietų-vakarų kryptimi – 0,9 km, plotis – iki 0,22 km. Altitudė 100,5 m. Šiaurinis ir pietrytinis krantai aukšti. Rytinė tvenkinio dalis yra Plungės rajone. Rytinės tvenkinio dalies krantai apaugę medžiais ir krūmais, įsikūręs Zobielų kaimas. Pietrytinėje pakrantėje stūkso miškelis, kitose pakrantėse plyti pievos ir dirbami laukai. Tvenkinio užtvanka eina kelias .

Tvenkinys įrengtas 1959 m.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
FK Dinamo Sankt-Peterburg

**Sankt Peterburgo „Dinamo“** – Rusijos futbolo klubas iš Sankt Peterburgo.

## Istorija
Klubas ištakos siekia 1922 m., kai buvo įkurtas „Dinamo“ draugijai priklausęs klubas. 

2010 m. komanda buvo išformuota. 2011 m. atkurta. 2012 m. vėl išformuota. 

2013 m. balandžio 2 d. buvo pranešta, kad "Dinamo" vardu naudosis „Petrotrestas“. Panauda buvo numatyta trejiems metams.

2016/2017 m. sezone dalyvavo trečios pakopos pirmenybėse. tapo vakarų regiono nugalėtojais ir pateko į antros pakopos pirmenybes.

Nuo 2017 m. dalyvauja Nacionalinėje futbolo lygoje (Antra pakopa).

Buvo pranešta, kad 2018/19 m. pirmenybėse dalyvaus **[[FK Soči (2018)|„Sočio“]]** pavadinimu. Vėliau grįžta prie „Dinamo“, o „Sočio“ klubas ir toliau bazavosi Sočyje.

2021–2022 m. ekipą treniravo Alexandru Curteian, ankstesniais metais dirbęs Lietuvoje („Panevėžio“ klube).

2021–2022 m. sezone Antrame divizione 2-oje zonoje liko dešimtoje vietoje

## Pasiekimai
* 2016/2017 m. tapo trečios pakopos (Vakarų regione) nugalėtojais.

## Sezonai

|}
Šaltiniai:

### [[Antrasis divizionas (Nacionalinė futbolo lyga)|Antrasis divizionas]]

## Treneriai
*  Alexandru Curteian (2021–)

## Išnašos

## Nuorodos
* Transfermarkt (apie klubą)
Notėnų II tvenkinys

**Notėnų II tvenkinys** – tvenkinys Lietuvoje, Skuodo rajone, Notėnų gyvenvietės šiauriniame pakraštyje. Sudarytas užtvenkus Notės upę (Salanto intakas) 13,3 km nuo jos žiočių. Tvenkinio ilgis iš rytų į vakarus – 0,32 km, plotis – iki 0,08 km. Yra nedidelė salelė. Altitudė 90 m. Krantai daugiausia žemi, apaugę medžiais ir krūmynais. Aplinkui – dirbami laukai.

## Šaltiniai
FK Avangard Kursk

**Kursko futbolo klubas „Avangard“**, o trumpai **Kursko „Avangard“** – Rusijos futbolo klubas iš Kursko.

## Istorija
1973 m. pervadintas „Avangardu“.

2016–17 m. sezone tapo trečios pakopos (centro regiono) nugalėtojais ir pateko į antros pakopos pirmenybes.

Nuo 2017 m. rungtyniavo Nacionalinėje futbolo lygoje (antra pakopa), bet joje ilgam įsitvirtinti nepavyko.

2021–2022 m. sezone rungtyniavo Antrame divizione (III pakopa , 3-oji zona) ir liko aštuntoje vietoje.

## Emblema

Vaizdas:Avangard_Kursk_senasis_logo.png|Senasis logotipas
Vaizdas:Avangard_Kursk_logo.png|Naujasis logotipas


## Pasiekimai

## Sezonai

|}
Šaltiniai:

### [[Antrasis divizionas (Nacionalinė futbolo lyga)|Antrasis divizionas]]

## Išnašos

## Nuorodos
* Oficiali klubo svetainė
* Transfermarkt.ru (apie klubą)
Palšių tvenkinys

**Palšių tvenkinys** – tvenkinys Lietuvoje, Skuodo rajone, 6 km į pietvakarius nuo Mosėdžio. Sudarytas užtvenkus bevardį upelį (Erlos intakas) 1 km nuo jo žiočių. Tvenkinio ilgis iš šiaurės vakarų į pietryčius – 0,3 km, plotis – iki 0,06 km. Altitudė 40,2 m. Krantai aukštoki, apaugę medžiais ir krūmynais. Tvenkinys labai užžėlęs vandens augalija. Aplinkui plyti dirbami laukai. Šalia įsikūręs Palšių kaimas.

## Šaltiniai
Puodkalių tvenkinys

**Puodkalių tvenkinys** arba **Puodkalių malūno tvenkinys** – tvenkinys Lietuvoje, Skuodo rajone, 4,5 km į pietus nuo Skuodo. Sudarytas užtvenkus Bartuvos upę (Liepojos ežero intakas) 63,1 km nuo jos žiočių. Tvenkinio ilgis iš pietryčių į šiaurės vakarus – 0,94 km, plotis – iki 0,12 km. Yra 2 salos (9 a ir 8 a). Altitudė 28,5 m. Krantai aukštoki. Tvenkinio vidurinės ir rytinės dalių krantai plačiai apaugę medžiais ir krūmais. Aplinkui plyti dirbami laukai. Žemiau užtvankos stūkso Puodkalių piliakalnis. Šalia įsikūręs Puodkalių kaimas. Tvenkinio rytinį galą kerta kelias  su Puodkalių tiltu. Per užtvanką eina kelias .

Tvenkinys įrengtas 1928 m., rekonstruotas 1984 m., o 80 kW galios mažoji hidroelektrinė pastatyta 2005 m.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
FK Jenisej Krasnojarsk

**Krasnojarsko futbolo klubas „Jenisej“**, o trumpai **Krasnojarsko „Jenisej“** bei **FK „Jenisej“** – Rusijos futbolo klubas, įkurtas Krasnojarske.

## Istorija
Klubas įkurtas 1937 m. Nuo 2010 m. dalyvauja Nacionalinėje futbolo lygoje (Antra pakopa).

## Pasiekimai

## Sezonai

|}
Šaltiniai:

## Lietuviai
*  Tomas Rukas (2020–)

## Išnašos

## Nuorodos
* Oficiali klubo svetainė
Skuodo Aleksandro Neviškio cerkvė

**Skuodo Aleksandro Nevskio cerkvė** – buvusi stačiatikių cerkvė, stovinti Skuode, Gedimino g. 13. Uždaryta po 1940 m. Šiuo metu išlikęs bebokštis cerkvės pastatas, kuris yra paskelbtas vietinės reikšmės architektūros paminklu, 2014 m. įrašytu Į LR Kultūros vertybių registrą (unik. kodas ). Priklauso Skuodo dvaro sodybos fragmentų kompleksui, kur dvarvietės patalpose įsikūręs Skuodo muziejus. Cerkvė sakraliniais tikslais nenaudojama.

## Istorija
Stačiatikių maldos namai Skuode pradėjo veikti XIX a. pabaigoje. 1886 m. rugsėjo mėn. valstybės lėšomis Skuode atidaryta akmeninė cerkvė. Ji pradžioje laikinai įrengta erdvioje kalėjimo kameroje. Varpinės ir varpų nebuvo. Buvo tik vienas Šv. Aleksandro Nevskio altorius. 1886-1887 m. Skuodo cerkvei perleisti Knežės ir Lyksūdės malūnai, Kenstaičių invalidų namų naudojama žemė. Savų gyvenamųjų patalpų cerkvė neturėjo, patalpas nuomojo žydų namuose. Turėjo šventiko ir psalmininko etatus. 1888 m. spalio mėn. prie cerkvės pastatyta medinė varpinė su keturiomis kolonomis. 1892 m. cerkvė buvo remontuota Karinės inžinerinės valdybos lėšomis. 

Nauja cerkvė pastatyta 1905 m. Cerkvės stogą vainikavo penki bronzinės spalvos kupolai su kryžiais. Cerkvės bokšto triaukštėje varpinėje, prijungtoje prie šventyklos, buvo varpas su mažais varpeliais. 1923 m. varpinėje kabojo penki varpai. 

Po 1940 m. cerkvė nebeveikė. Pirmaisiais karo metais stačiatikių religinė veikla cerkvėje buvo nutraukta. Vokiečių okupacijos metais ja naudojosi liuteronai evangelikai. 1944 m., bolševikams užimant Skuodą, cerkvės pastatas buvo smarkiai apgadintas, viduje sunaikinta bažnytinė įranga. 1953 m. cerkvės pastatas perduotas elektros tinklų įmonei. Pastate įrenginėjant elektrinę buvo nuverstos likusios bokštų dalys, patalpų viduje patalpinti dyzeliniai varikliai. 

1991 m. iš cerkvės pastato elektrinė buvo iškelta. 1993-1995 m. cerkvės pastatui uždėtas naujas stogas, sudėtos durys.

## Literatūra
* Regina Laukaitytė. *Stačiatikių Bažnyčia Lietuvoje XX amžiuje*. Vilnius: Lietuvos istorijos instituto leidykla, 2003. ISBN 9986-780-52-7

## Šaltiniai

## Nuorodos

* Sąrašas:Lietuvos stačiatikių bažnyčios
* Skuodo pravoslavų cerkvė
FK Nižnij Novgorod (2015)

**Žemutinio Naugardo futbolo klubas**, o rusiškai **FK „Nižnij Novgorod“** – Rusijos futbolo klubas iš Žemutinio Naugardo.

## Istorija

Klubas įkurtas 2015 m. 2015–2016 m. sezone žaidė trečios pakopos pirmenybėse, buvo su FK Volga Nižnij Novgorod susietas klubas. Kai pastaroji komanda iširo, 2016 m., „olimpiečiai“ tapo pagrindine miesto komanda. 2016–2017 m. tapo trečios pakopos nugalėtojais savo regione ir iškopė į antrą pakopą. Nuo 2017/2018 m. sezono dalyvauja nacionalinės futbolo lygos pirmenybėse. 

2018 m. pakeistas klubo pavadinimas. Jame nebeliko „Olimpiec“, o tapo Nižnij Novgorodo futbolo klubu.

Nuo 2022 m. žinomi „Pari“ pavadinimu, nes klubą pradėjo remti lažybų bendrovė „PariBet“. 2022–2023 m. sezone liko tryliktoje vietoje ir dėl išlikimo Premjer lygoje žaidė pereinamąsias rungtynes. Jų varžovais tapo „Rodinos“ klubas. Maskvoje „Pari“ nugalėjo varžovus rezultatu 3:0, o namuose, Žemutiniame Naugarde pralaimėjo 0:2. Bandras dviejų rungtynių rezultatas buvo 3:2, tad „Pari“ klubas išsaugojo vietą Premjer lygoje.

## Pasiekimai
* 2016–2017 m. Trečios pakopos pirmenybių nugalėtojai (Uralo/Pavolgio regione).

## Sezonai

|}
Šaltiniai:

## Išnašos

## Nuorodos
* Oficiali klubo svetainė
FK Volgarʹ Astrahanʹ

**Astrachanės „Volgarʹ“** – Rusijos futbolo klubas, įkurtas Astrachanėje.

## Istorija
Nuo 2009 m. dalyvavo Nacionalinėje futbolo lygoje (*II pakopa*).

2010 m. vasario 10 d. klubas pervadintas į „Volgarʹ–Gazprom“. 2012–2013 m. sezone tapo tiesiog „Volgarʹ“.

2017–2018 m. sezone buvo 10-ti, bet turėjo finansinių problemų ir perėjo į žemesnį divizioną.

nuo 2020–2021 m. sezono rungtyniavo Nacionalinėje futbolo lygoje (*II pakopa*).

## Pasiekimai

## Sezonai

|}
Šaltiniai:

## Lietuviai
* Nerijus Radžius, gynėjas 2005

## Išnašos

## Nuorodos
* Oficiali klubo svetainė
Rukų tvenkinys

**Rukų tvenkinys** – tvenkinys Lietuvoje, Skuodo rajone, 6 km į šiaurės rytus nuo Mosėdžio. Sudarytas užtvenkus Erslos upę (Šatos intakas) 7,6 km nuo jos žiočių. Tvenkinys Y raidės formos, ilgis pietų-šiaurės-šiaurės rytų kryptimi – 0,83 km, plotis – iki 0,15 km. Altitudė 63,7 m. Krantai neaukšti, daugiausia apaugę medžiais ir krūmynais, vietomis užpelkėję. Tvenkinys labai užžėlęs vandens augalais. Aplinkui plyti pievos ir dirbami laukai, įsikūrusios kelios sodybos Rukų ir Erslos kaimų. Pietvakarine pakrante eina kelias .

## Šaltiniai
Šauklių I tvenkinys

**Šauklių I tvenkinys** – tvenkinys Lietuvoje, Skuodo rajone, 4 km į pietus nuo Mosėdžio, Šauklių miške. Sudarytas užtvenkus bevardį upelį (Erlos intakas) 0,66 km nuo jo žiočių. Tvenkinio ilgis iš šiaurės į pietus – 0,33 km, plotis – iki 0,2 km. Altitudė 50,8 m. Krantai žemi, ištisai apaugę medžiais. Priešsroviui iškart telkšo baigiantis virsti pelke Šauklių II tvenkinys. Rytinėje pakrantėje stūkso Šauklių kadagynas-riedulynas, įrengtas pažintinis takas.

## Šaltiniai
Šauklių III tvenkinys

**Šauklių III tvenkinys** – tvenkinys Lietuvoje, Skuodo rajone, 3,5 km į pietus nuo Mosėdžio, Šauklių miške. Sudarytas užtvenkus bevardį upelį (Erlos intakas) 1,5 km nuo jo žiočių. Tvenkinio ilgis iš šiaurės rytų į pietvakarius – 0,31 km, plotis – iki 0,18 km. Altitudė 55,4 m. Krantai žemi, ištisai apaugę medžiais. Pasroviui už 0,5 km telkšo baigiantis užpelkėti Šauklių II tvenkinys. Į pietus suformuotas Šauklių kraštovaizdžio draustinis, pietinėje tvenkinio pakrantėje įrengtas pažintinis takas.

Tvenkinys gausiai užžėlęs vandens augalija, užankantis.

## Šaltiniai
Truikinų tvenkinys

**Truikinų tvenkinys** – tvenkinys Lietuvoje, Skuodo rajone, 8 km į rytus nuo Skuodo. Sudarytas užtvenkus Guntino upę (Luobos intakas) 8,9 km nuo jos žiočių. Tvenkinio ilgis iš rytų į vakarus – 0,46 km, plotis – iki 0,16 km. Tvenkinio šiaurrytinis galas užpelkėjęs – susidariusi virš 5 ha pelkė. Yra keletas smulkių salų (3 didžiausios: 7 a, 3 a ir 3 a). Altitudė 33,7 m. Aplinkui daugiausia plyti pievos. Krantai apaugę medžiais ir krūmynais. Šalia įsikūręs Truikinų kaimas. Šiaurės vakarų pakrantėje trykšta gamtos paminklas - Truikinų šaltinis. 

Tvenkinys įrengtas 1971 m.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Užpelkės tvenkinys

**Užpelkio tvenkinys** – tvenkinys Lietuvoje, Skuodo rajone, 4,5 km į rytus nuo Ylakių. Sudarytas užtvenkus Poškupio upelį (Kvistės intakas) jo aukštupyje 5,8 km nuo žiočių. Tvenkinio ilgis iš šiaurės į pietvakarius – 0,26 km, plotis – iki 0,1 km. Altitudė 104,6 m. Krantai žemi. Aplinkui plyti dirbami laukai. Į rytus įsikūręs Augzelių kaimas.

## Šaltiniai
Džionsiono kalnų slidinėjimo centras

**Džionsiono kalnų slidinėjimo centras** () – kalnų slidinėjimo kurortas Pietų Korėjoje. Įsikūręs ant *Garivansionio* kalno Džionsiono apskirtyje.

2018 m. žiemos olimpinių žaidynių metu kurorte vyks kalnų slidinėjimo greitojo nusileidimo rungtys. Varžybų metu kurorto stadionas gali priimti 6500 žiūrovų.

## Istorija

Slidinėjimo centras oficialiai atidarytas 2016 m. sausio 22 d. ir jau po dviejų savaičių jame vyko pasaulio taurės etapas.

## Nuorodos
*Džionsiono kalnų slidinėjimo centras
Latvijos tautos taryba

**Latvijos tautos taryba** () – iš įvairių politinių partijų atstovų Rygoje sudaryta taryba, 1918 m. lapkričio 18 d. paskelbusi Latvijos valstybės nepriklausomybę, vėliau veikusi iki 1920 m. rinkimų į Konstitucinę asamblėją (*Satversmes sapulce*).

## Istorija

Per Pirmąjį pasaulinį karą beveik visa Latvijos teritorija buvo okupuota vokiečių. 1918 m. lapkričio 11 d. įvyko Vokietijos kapituliacija. Lapkričio 17 d. susivienijo anksčiau išrinktoji Latvijos laikinoji nacionalinė taryba ir Demokratinis blokas. Jų vietoje įkurta Tautos taryba, veikusi kaip laikinasis parlamentas. Į Tarybos sudėtį vienodomis proporcijomis pateko Latvijos politinių partijų atstovai, taip pat Kuršo ir Latgalos delegatai bei tautinių mažumų deputatai. Taryba balsavo už nepriklausomos Latvijos valstybės paskelbimą. Kitą dieną, lapkričio 18 d., Rygos miesto (dab. nacionaliniame) teatre, remiantis ankstesnės dienos rezoliucijomis, buvo paskelbta nepriklausoma, demokratinė Latvijos Respublika, apjungusi visas tuo metu latvių apgyvendintas teritorijas – Kuršą, Vidžemę ir Latgalą. Tarybos pirmininku išrinktas Janis Čakstė, o sudaryti Laikinąją vyriausybę buvo pavesta Karliui Ulmaniui.

Tautos tarybos nariai: 

# Valstiečių sąjunga — Kārlis Ulmanis, Miķelis Valters, Jānis Ampermanis, Jānis Vārsbergs, Vilis Gulbis, Ernests Bauers, Arturs Žers, Nikolajs Svemps, Kārlis Vanags, Jānis Bērziņš, Oto Nonācs, Edmunds Freivalds ir Pēteris Murītis;
# Socialdemokratų darbo partija — Fricis Menders, Jūlijs Celms, Pauls Kalniņš, Andrejs Petrevics ir Marģers Skujenieks;
# Demokratų  partija — Jānis Bergsons, Erasts Bite, Dāvids Golts, Miķelis Bružis ir Augusts Raņķis;
# Radikaliųjų demokratų partija — Jānis Zālītis, Gustavs Zemgals, Kārlis Kasparsons ir Rūdolfs Bēnuss;
# Revoliucinė socialistų partija — Eduards Traubergs, Emīls Skubiķis ir Kārlis Albertiņš;
# Nacionaldemokratų partija — Jānis Akuraters ir Atis Ķeniņš;
# Respublikonų partija — Eduards Strautnieks;
# Nepriklausomybės partija — Spricis Paegle.

## Šaltiniai

## Nuorodos
* Tautos taryba (latvių k.) 
* Alvydas Butkus. Latvijos istorija, p. 42
Šilalės tvenkinys

**Šilalės tvenkinys** – tvenkinys Lietuvoje, Skuodo rajone, 2 km į pietus nuo Mosėdžio. Sudarytas užtvenkus bevardį upelį (Šakalės intakas) 0,36 km nuo jo žiočių. Tvenkinio ilgis iš pietryčių į šiaurės vakarus – 0,42 km, plotis – 0,2 km. Yra 0,13 ha sala. Altitudė 43,8 m. Rytinis ir pietinis krantai aukšti. Kranto linija vingiuota, pietinę tvenkinio dalį skiria sausumos ruožas. Tvenkinį supa Degsnės miškas, vietomis plyti pievos. Šalia įsikūręs Šilalės kaimas. Rytuose eina kelias .

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Nuristaniečių kalbos

**Nuristaniečių kalbos** () – viena iš trijų indoiranėnų kalbų šakų. Kitos dvi
– iranėnų ir indoarijų kalbos. Nuristaniečių kalbomis šneka apie 130 000 žmonių (nuristaniečių), gyvenančių rytų Afganistane ir keliuose netolimuose Pakistano slėniuose Chaiber Pachtunchvos provincijoje.

## Kalbos
* Aškūnų kalba – ~ 40 000 kalbos vartotojų
* Kamkatavirų (bašgalų) kalba (katavirų, kamvirų ir mumvirų tarmės) − ~ 40 000
* Vasivarų (prasūnų) kalba – ~ 8 000
* Tregamų (gambirų) kalba – ~ 3 500
* Vaigalų (kalašų) kalba – ~ 12 000
* Zemiakų kalba – ~ 500

## Šaltiniai
Estijos gelbėjimo komitetas

**Estijos gelbėjimo komitetas** () – Estijos provincijos asamblėjos (*Maapäev)* išrinkta vykdomosios valdžios institucija, kuri 1918 m. vasario 24 d. Taline paskelbė Estijos nepriklausomybės deklaraciją.

## Istorija

Komitetas buvo sukurtas 1918 m. vasario 19 d., kuomet Rusijos kariuomenė traukėsi, o Vokietijos imperijos kariuomenė veržėsi į Estiją pilietinio karo metu. Komitetui buvo suteikti visi įgaliojimai sprendimų priėmimo procese. Komitetas buvo įsteigtas Talino inteligentų klube, buvusiame „Estijos" teatro viršutiniame aukšte. Iš pradžių jo nariais buvo Juris Vilmsas, Konstantinas Petsas ir Juhanas Kukas, o pastarieji du buvo įtraukti į sudėtį neakivaizdžiai. Vasario 20 d. Kukas paskelbė apie pasitraukimą, jo vietą užėmė Konstantinas Konikas. Sukurtas komitetas tęsė nepriklausomybės deklaracijos rengimą, kurį palaikė Asamblėjos tarybos nariai. Rengiamame dokumente buvo daug pataisymų, todėl galutiniam redagavimui sukurta kita komisija, taip pat sudaryta iš trijų žmonių: Kuko, Jurio Jaksono  ir Ferdinando Peterseno. 

1918 m. vasario 23 d. Gelbėjimo komitetas viešai paskelbė Estijos nepriklausomą demokratinę respubliką  Piarnu ir 24 d. – Taline. Vasario 24 d. Komitetas sudarė laikinąją Estijos vyriausybę.

## Šaltiniai
Dailidėlės

**Dailidėlės** (, ) – agromiestelis Gudijoje, Gardino srityje, Astravo rajone, Gervėčių kaimiškojoje apylinkėje. Įsikūręs 10 km į pietryčius nuo Astravo, 13 km į pietus nuo Gervėčių, prie Astravo–Salų kelio. Aplink gyvenvietę plyti durpynai, netoliese teka Neliubkos upelis.

Yra Švč. Mergelės Marijos Ėmimo Dangun bažnyčia (pastatyta 1928 m.). Gyvenvietė gatvinio išdėstymo.

## Šaltiniai
Ažulaukė (Astravas)

**Ažulaukė** (, ) – kaimas Gudijoje, Gardino srityje, Astravo rajone, Gervėčių kaimiškojoje apylinkėje. Įsikūręs 17 km nuo Astravo, 3 km į šiaurės rytus nuo Gervėčių, gojelio pakraštyje.

Šaltiniuose minima nuo XIX a. 1897 m. Ažulaukėje būta 3 ūkių, 20 gyventojų, 1905 m. – 21 gyventojas, 1909 m. – 2 ūkiai, 23 gyventojai, 1938 m. – 7 ūkiai, 45 gyventojai, 1970 m. – 29 gyventojai, 2004 m. – 5 ūkiai, 12 gyventojų.

## Šaltiniai
Ažuraistis (Astravas)

**Ažùraistis**  (, ) – kaimas šiaurės vakarų Gudijoje, Gardino srityje, Astravo rajone, Gervėčių kaimiškojoje apylinkėje. Įsikūręs 13 km į rytus nuo Astravo, 11 km į pietus nuo Gervėčių, durpynų apsuptyje. Keliai į Dailidėles, Mažuosius Račiūnus, Kliučius, Naujuosius Jakentus.

## Istorija

Šaltiniuose minimas nuo XVI a. 1857 m. čia gyveno 25 žmonės.

## Šaltiniai
Antoniškės

**Antoniškės** (, ) – kaimas Gudijoje, Gardino srityje, Astravo rajone, Gervėčių kaimiškojoje apylinkėje. Įsikūręs 25 km į šiaurės rytus nuo Astravo, 13 km į rytus nuo Gervėčių, miškų apsuptyje, prie pelkės. Ateina keliukas iš Navasiolkų.

Antoniškės šaltiniuose minimos nuo XIX a. (Sakalaičių dvaro valda). 1860 m. čia gyveno 15 žmonių.

## Šaltiniai
Bagdoniškės (Astravas)

**Bagdoniškės** arba ***Bagdaniškės*** (, ) – kaimas Gudijoje, Gardino srityje, Astravo rajone, Gervėčių kaimiškojoje apylinkėje. Įsikūręs 21 km į šiaurės rytus nuo Astravo, 9 km į rytus nuo Gervėčių, miškų apsuptyje, netoli Vilijos kranto.

Miškų keliukai veda į Rimdžiūnus, Navasiolkus.

## Šaltiniai
Bajorai (Astravas)

**Bajorai** (, ) – kaimas Gudijoje, Gardino srityje, Astravo rajone, Gervėčių kaimiškojoje apylinkėje. Įsikūręs 8 km į rytus nuo Astravo, 9 km į pietus nuo Gervėčių, netoli Aluošios upelio, šalia miško ir durpyno. Keliukas iš Naujųjų Jakentų.

## Šaltiniai
Bezdenos

**Bezdenos** arba ***Bezdanos*** (, ) – kaimas Gudijoje, Gardino srityje, Astravo rajone, Gervėčių kaimiškojoje apylinkėje. Įsikūręs 20 km į šiaurės rytus nuo Astravo, 6 km į rytus nuo Gervėčių, miške, netoli Ašmenos upės. Ateina keliukas iš Rimdžiūnų.

## Šaltiniai
Gribojedovo kanalas

**Gribojedovo kanalas** () – per Sankt Peterburgo centrą tekantis 5 km ilgio, 32 m pločio ir 3,5 gylio kanalas, prasidedantis nuo Mojkos ties Marso lauku ir įtekantis į Fontanką. Per 1 sekundę vidutiniškai prateka 3,1–3,4 m³ vandens. Iš kitų Sankt Peterburgo kanalų išsiskiria siaura ir vingiuota vaga.

Kanalas nutiestas 1739 m. Krivušos upės vaga Jekaterinos II valdymo metu, todėl jos garbei buvo pavadintas *Jekaterinos kanalu*. Namai dešiniajame kanalo krante pradėti statyti XVIII a. 4-ajame dešimtmetyje. Namų savininkai privalėjo įrengti krantines ir jas prižiūrėti.

1923 m. kanalas pervadintas viename iš kanalo krantinės namų gyvenusio rusų rašytojo ir diplomato A. Gribojedovo vardu. 1956 m. kanalo krantinė baigta dailinti granito plokštėmis.

Per kanalą nutiestas 21 tiltas. Geriausiai atpažįstamas kanalo vaizdas – ties Prisikėlimo bažnyčia.

Kanalo krantinėje 1881 m. buvo nužudytas Rusijos caras Aleksandras II. Kanalo krantinės 10-ame name buvusioje A. Smilgos spaustuvėje 1904–1906 m. spausdintas „Lietuvių laikraštis“ – pirmasis legalus laikraštis lietuvių kalba Rusijoje, išėjęs po spaudos draudimo lotyniškais rašmenimis panaikinimo. Čia 1905 m. atspausdintas ir Maironio poezijos rinkinio „Pavasario balsai“ trečiasis leidimas.

## Šaltiniai
Epic Records

**Epic Records** – viena iš antrinių „Sony Music Entertainment“ įrašų kompanijų. Ji buvo įkurta 1953 m. kaip džiazo ir klasikinės muzikos įrašų leidėja. Vėliau ji plėtėsi ir pradėjo leisti įvairesnių žanrų įrašus. 

„Epic Records“ prisidėjo prie tokių atlikėjų ir grupių kaip Tammy Wynette, George Michael, Lamb of God, Cheap Trick, Meat Loaf, Stevie Ray Vaughan, Ted Nugent, Shakira, Sly & the Family Stone, Celine Dion, ABBA, Anastacia, Boston, Dave Clark Five, Gloria Estefan, Pearl Jam, Rage Against the Machine ir Michael Jackson muzikos įrašų leidybos.

Kartu su „Columbia Records“ ir „RCA Records“ Epic Records yra viena iš pagrindinių „Sony Music Entertainment“ įrašų kompanijų. 2018 m. sutartis su kompanija turėjo šie atlikėjai: Fiona Apple, Sara Bareilles, Mariah Carey, Keyshia Cole, Future, Hardwell, Martin Garrix, Fifth Harmony, Jennifer Hudson, Zara Larsson, Jennifer Lopez, Outkast, Ozzy Osbourne, Judas Priest, Busta Rhymes, Rick Ross, Sade, 21 Savage, Travis Scott, DJ Khaled, Meghan Trainor, Camila Cabello ir Louis Tomlinson.

## Logotipai
Kitaip nei „Columbia Records“ „Epic“ per savo istoriją naudojo net 5 skirtingus logotipus. 

File:Epic Records 1953.svg|Naudotas 1953-1960 m.
File:Epic Records 1960.svg|Naudotas 1960-1973 m. ir 1998-2005 m. laikotarpiais, iki šiol naudojamas Japonijoje
File:Epic Records 1973.svg|Naudotas 1973-1978 m.
File:Epic Records.svg|Naudotas 1978-1991 m., 2005-2011 m., nuo 2015 m. atgaivintas.
File:Epic Records 1991.svg|Naudotas 1991-1998 m.
File:Epic Records 2011.svg|Naudotas 2011-2015 m.


## Nuorodos
* 

## Išnašos
Krauleidiškės tvenkinys

**Krauleidiškės tvenkinys** – tvenkinys Lietuvoje, Šilutės rajone, 4 km į rytus nuo Vainuto. Sudarytas užtvenkus Balčios upę (Ežeruonos intakas) 11,1 km nuo jos žiočių. Tvenkinio ilgis iš šiaurės vakarų į pietryčius – 1,76 km, plotis – 0,18 km. Altitudė 61 m. Krantai neaukšti, daugiausia apaugę medžiais ir krūmais. Tvenkinio šiaurvakarinis galas užpelkėjęs, šiauriau prasideda Vainuto-Kūtymų miškas. Aplinkui plyti pievos ir dirbami laukai. Į pietus įsikūrusi Balčių gyvenvietė.

Tvenkinys įrengtas 1973 m.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Makių tvenkinys

**Makių tvenkinys** – tvenkinys Lietuvoje, Šilutės rajone, 3 km į šiaurės rytus nuo Žemaičių Naumiesčio. Sudarytas užtvenkus Vanagio upelį (Šelmens intakas) 3,7 km nuo jo žiočių. Tvenkinio ilgis iš rytų į vakarus – 0,54 km, plotis – iki 0,1 km. Yra 4 a sala. Altitudė 41,8 m. Krantai žemi, apaugę medžiais. Pietinėje pakrantėje stūkso Žemaičių Naumiesčio miškas, šiaurinėje - plyti pievos, įsikūręs Makių kaimas.

## Šaltiniai
Karinis filmas

**Karinis filmas** – filmo žanras, kurio dėmesio centre – karas, ypač sausumos, jūrų ir oro karinių pajėgų mūšiai. Šios scenos perteiktos pagal dramos žanrą. Ypač daug karinių filmų sukurta XX a.

Režisieriaus Samuel Fuller teigimu, „karinių filmų tikslas – emociškai ar asmeniškai perteikti žiūrovui karo veiksmą“.

Kariniuose filmuose dažnai rodomos kovų, išlikimo ir pabėgimo, pasiaukojimo scenos, paliečiamos kovos beviltiškumo ir nežmoniškumo, karo poveikio visuomenei temos, moralinės ir žmogiškos karo problemos. Daugiausiai pastatoma karinių filmų, paremtų II pasauliniu karu. Kariniuose filmuose istorijos būna išgalvotos, paremtos biografija arba istorija.

Tokios šalys kaip Kinija, Indonezija, Japonija ir Rusija karinius filmus kuria pagal savo tradicijas, istorinius mūšius ir paliečia tokius žanrus kaip veiksmo, istoriniai ir romantiniai filmai.

Pagrindiniai karinių filmų subžanrai yra šie: dokumentika, komedija, propaganda, filmai apie povandeninius laivus, animacija, anti karo filmai, filmai apie karinius kalinius.

## Šaltiniai

## Literatūra
*
Degučių tvenkinys

**Degučių tvenkinys** – tvenkinys Lietuvoje, Šilutės rajone, 6 km į pietryčius nuo Žemaičių Naumiesčio, Degučių gyvenvietės šiauriniame pakraštyje. Sudarytas užtvenkus Mirglono upę (Šyšos intakas) 4,8 km nuo jos žiočių. Tvenkinio ilgis iš šiaurės į pietus – 0,67 km, plotis – iki 0,2 km. Yra 0,25 ha krūmais apaugusi sala, sujungta tilteliu su rytiniu krantu. Altitudė 29,6 m. Krantai žemi. Visi tvenkinio krantai, išskyrus pietinį, apaugę mišku. Žemiau tvenkinio užtvankos eina kelias Nr.4502 (Meldikviršiai – Sartininkai – Žemaičių Naumiestis).

Tvenkinys įrengtas 1976 m. Prakiurus užtvankos šachtai 2013 m. ištekėjo tvenkinio vanduo. Atlikus tvenkinio valymo darbus ir suremontavus užtvanką, 2014 m. tvenkinys vėl pripildytas vandens. Pietrytinėje pakrantėje, šalia užtvankos, yra paplūdimys.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
2018 m. pasaulio ralio čempionatas

**2018 m. pasaulio ralio čempionatas** – 46-asis Tarptautinės automobilių federacijos (FIA) rengiamo pasaulio ralio čempionato sezonas. Jis prasidės sausio 25 d. Monte Karlo raliu ir baigsis lapkritį Australijos raliu.

Čempionų titulą gins prancūzas Sébastien Ogier ir jo komanda M-Sport World Rally Team.

## Kalendorius
Čempionatą sudarys 13 ralių Europoje, Šiaurės ir Pietų Amerikose bei Australijoje.

## Dalyviai
Komandos ir lenktynininkai, dalyvaujantys 2018 m. sezone:
} --> TBA
|align="center"|TBA
|-
|style="background-color:#EAECF0; text-align:center" colspan="8"|
|-
!rowspan=4| Ford
| 
| rowspan="2" | 
| align="center"| TBA
| align="center"| 14
| {{nowrap| Henning Solberg
| {{nowrap| Cato Menkerud
| align="center" | 2
|-
| 
| align="center"| 
| align="center"| 37
| 
| 
| align="center" | 2
|-
| 
|rowspan=2| 
| align="center" | 
| align="center" | 18
| 
| 
| align="center" | 1
|-
| 
| align="center"| 
| align="center" | 21
| 
| 
| align="center" | 2
|-
|style="background-color:#EAECF0; text-align:center" colspan="8"|**Šaltiniai:**
|}

## Ralių nugalėtojai
} 
| 
| 
|align="center"|
|-
!6
| Portugalijos ralis
| 
| 
| 
|align="center"|
|-
!7
| Sardinijos ralis
| 
| 
| 
|align="center"|
|-
!8
| Suomijos ralis
| 
| 
| 
|align="center"|
|-
!9
| Vokietijos ralis
| 
| 
| 
|align="center"|
|-
!10
| Turkijos ralis
| 
| 
| 
|align="center"|
|-
!11
| Velso ralis
| 
| 
| 
|align="center"|
|-
!12
|
| 
| 
| 
|align="center"|
|-
!13
| Australijos ralis
| 
| 
| 
|align="center"|
|-
|}

## Nuorodos
* Oficialus Pasaulio ralio čempionato tinklalapis

## Šaltiniai
Kosovo futbolas 2016–2017 m.

**[[Kosovas|Kosovo]] futbolo varžybos [[2016]]–[[2017]] m.**
*  prasidėjo 2016 m. rugpjūčio 18 d., baigėsi 2017 m. gegužės 28 d.;
* s turnyras prasidėjo 2016 m. rudenį, finalas įvyko 2017 m. gegužės 31 d.

## 2016–2017 m. Kosovo Superliga
* **Superliga** – aukščiausia futbolo lyga. Dalyvavo 12 komandų.
* Čempionais tapo KF Trepça'89.

### Galutinė lentelė

### Pereinamosios rungtynės

* Pagrindinis laikas ir pratęsimas baigėsi esant lygiam rezultatui 1–1. 
* Baudinių serijoje triumfavo Vllaznia, kurie iškopė į Superliga.
* Ferizaj prarado vietą elito divizione ir iškrito į pirmos lygos pirmenybes.
----

Drita nugalėjo šiose rungtynėse 2–1 ir išsaugojo vietą Superliga pirmenybėse.
-----

## 2016–2017 m. Liga e Parë
* **Pirma lyga** arba **Liga e Parë** – antros pakopos pirmenybės šalyje.
* Dalyvavo 16 ekipų.

### Turnyro lentelė
* Pirmos dvi ekipos pateko į 2017–2018 m. Superlygą.
* Dar dvi komandos dėl vietos Superlygoje kovojo pereinamosiose rungtynėse.
1. **[[KF Flamurtari|„Flamurtari“]]** – Pateko į Superliga 2017–2018 m.
2. **[[KF Vëllaznimi|„Vëllaznimi“]]** – Pateko į Superliga 2017–2018 m.
3. **[[KF Vllaznia Pozheran|„Vllaznia“]]** – Pateko į Superliga 2017–2018 m.
4. **[[KF Dukagjini|Dukagjini]]** žaidė pereinamąsias rungtynes dėl patekimo į Superliga pirmenybes.  Pralaimėjo ir liko Pirmoje lygoje.

### Pereinamosios rungtynės

* Kika nugalėjo varžovus tik po baudinių serijos, kurią laimėjo rezultatu 10-9 ir pateko į Pirmą lygą.
* Ulpiana prarado vietą Pirmoje lygoje.
----

* Rahoveci nugalėjo varžovus rezultatu 2-0 ir išliko Pirmoje lygoje.
-----

## 2016–2017 m. [[Kosovo futbolo taurė]] ''(Kupa e Kosovës)''
* **Kosovo futbolo taurė** () – kasmet Kosove vykstantis atkrintamųjų varžybų turnyras, kuriame dalyvauja didžioji dalis Kosovo klubų.
* Finalas: KF Llapi 1-1 KF Besa Pejë lygu po pratęsimo ir 2-4 po baudinių serijos.
* KF Besa Pejë iškovojo šalies futbolo taurę.

### Finalo rungtynės
----

----

* **[[KF Besa Pejë]] nugalėjo varžovus tik po baudinių serijos ir iškovojo šalies futbolo taurę.**
----

## Išnašos

## Nuorodos
* Kosovo futbolo varžybos 2016–2017 m.
Šylių tvenkinys

**Šylių tvenkinys** – tvenkinys Lietuvoje, Šilutės rajone, 5 km į šiaurės rytus nuo Žemaičių Naumiesčio, Šylių gyvenvietės pietrytiniame pakraštyje. Sudarytas užtvenkus Šusties upę (Šyšos intakas) 25,4 km nuo jos žiočių. Tvenkinio ilgis iš pietryčių į šiaurės vakarus – 1,22 km, plotis – iki 0,18 km. Yra 0,14 ha sala. Altitudė 45,5 m. Krantai žemi, daugiausia apaugę siauru ruožu medžių. Pietrytinėje pakrantėje prasideda Žemaičių Naumiesčio miškas. Aplink tvenkinį – dirbami laukai. Tvenkinio užtvanka nutiestas kelias Nr.4207 (Žemaičių Naumiestis – Teneniai – Pajūralis), pietine pakrante – Nr.4264 (Šyliai – Vainutas).

Tvenkinys įrengtas 1979 m.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Švėkšnos tvenkinys

**Švėkšnos tvenkinys** – tvenkinys Lietuvoje, Šilutės rajone, Švėkšnos miestelio centre. Sudarytas užtvenkus Pakalio upelį (Švėkšnalės intakas) 0,44 km nuo jo žiočių. Tvenkinio ilgis iš šiaurės rytų į pietvakarius – 0,23 km, plotis – iki 0,07 km. Altitudė 35,8 m. Krantai žemi. Į vakarus įsikūrusi buvusio Švėkšnos dvaro sodyba. Tvenkinio užtvanka eina kelias .

## Šaltiniai
Džindžio tvirtovė

**Džindžio tvirtovė** (, ) – gynybinių įvirtinimų sistema Indijoje, Tamilnado valstijoje, kurią sudaro Kalno citadelė ant 240 m aukščio kūgio pavidalo Radžagirio kalvos, taip pat vidinė bei žemutinė tvirtovės ir fortifikacijos linijos, jungiančios Radžagirį su kitomis dviem citadeles turinčiomis kalvomis: Krišnagiriu ir Čandrajandurgu.

Įtvirtinimai buvo pradėti statyti IX a. ir ilgainiui virto neįveikiama citadele ginti Džindžio miestą. Marathų karalius Šivadži pavadino ją „viena labiausiai neprieinamų tvirtovių Indijoje“, o portugalų misionierius, tėvas jėzuitas Nicolas Pimenta (1564–1614), praminė „Rytų Troja“.
Lino Banfi

**Lino Banfi** (g. 1936 m. liepos 9 d. Andrija) – italų aktorius.

Didžiausio populiarumo sulaukė 7 ir 8 praėjusio amžiaus dešimtmečiuose, vaidindamas įvairius komiškus personažus komedijose.

Nuo 2000 m. yra UNICEF Geros valios ambasadorius.

Jo duktė Rosanna Banfi taip pat aktorė.

## Dalinė filmografija
* Neištikimybė itališkai (1966)
* Dono Franko ir dono Čičijo nesutarimų metai (1969)
* Lengva nuodėmė (1974)
* Pirmūnė ir antramečiai (1978)
* Kaip suvilioti mokytoją (1979)
* Studentė, velnias ir švęstas vanduo (1979)
* Naktinė slaugė (1979)
* Šeštadienis, sekmadienis ir penktadienis (1979)
* Policininkė ir dorovės policija (1979)
* Žmona atostogose... meilužė mieste (1980)
* Alkana žmona ir karštas meilužis (1980)
* Fračija (1981)
* Spagečiai vidurnaktį (1981)
* Raguoliai su kremu (1981)
* Nežaiskite su tigrais (1982)
* Bloga akis (1983)
* Universalinė parduotuvė (1986)
* Vagių mokykla (1986)
* Turtuolių įpročiai (1987)

## Apdovanojimai
* Giffoni filmų festivalis – François Truffaut apdovanojimas (1996 m.)
* Šanchajaus tarptautinis TV festivalis – geriausias aktorius (2000 m.)

## Nuorodos

* / IMDb profilis
Vilkėnų tvenkinys

**Vilkėnų tvenkinys** – tvenkinys Lietuvoje, Šilutės rajone, 1,5 km į pietus nuo Švėkšnos miestelio centro. Sudarytas užtvenkus Švėkšnalės upę (Ašvos intakas) 3,7 km nuo jos žiočių. Tvenkinio ilgis iš vakarų į rytus – 1,27 km, plotis – iki 0,15 km. Altitudė 30,9 m. Pietinis ir šiaurrytinis krantai aukšti. Šiaurinis ir šiaurvakarinis krantai užpelkėję, apaugę mišku. Pietinėje pakrantėje plyti dirbami laukai. Prie užtvankos įsikūręs Vilkėno malūnas, nuo jo į rytus – Vilkėno dvaras. Prie tvenkinio įsikūrę Vilkėnas I, Vilkėnas II, Pavilnučio kaimai, Švėkšnos miestelio pietinė dalis. Tvenkinio užtvanka eina kelias .

Tvenkinys įrengtas 1847 m.

## Šaltiniai
Tirukovilūro Ulagalanda Perumalio šventykla

**Tirukovilūro Ulagalanda Perumalio šventykla** () – Višnaus penktojo avataro Vamanos šventykla Tirukovilūre (, ), viena iš 108 divja dešų (*tivya tēcam*), alvarų giesmėse šlovintų dieviškųjų buveinių, kurias šrivaišnavai laiko savo svarbiausiomis šventyklomis.

Ši dravidiškos architektūros šventykla Parantakos Čolos I valdymo laikotarpiu (X a. pirmoje pusėje) buvo pastatyta iš molio, o XI a. Radžendra Deva ją perstatė iš granito. Trijų prakarų šventykla prie Tenpenos upės apima 20 tūkst. m² plotą ir garsėja 59 m į viršų šaunančiu radžagopuramu, rytiniame įėjime esančiu vienuolikos aukštų šventyklos bokštu, kuris yra trečias pagal aukštį Tamilnade.

Šventyklos mūlavaras, pagrindinė dievybė, yra į rytus žvelgiantis Ulagalanda Perumalis – tai penktoji Višnaus avatara, jo įsikūnijimas nykštuku Vamana, įgijęs kosminį (višvarūpa) Viešpaties Trivikramos () pavidalą. Dėl to ši šventovė dar vadinasi Tirukovilūro Šri Trivikramasvamio šventykla). Višnus nykštuku tapo tam, kad trimis žingsniais aprėptų žemę, dangų ir požemio pasaulį ir taip niekais paverstų asurų karaliaus Mahabalio visuotinio viešpatavimo užmačias.
 
Trivikramos, kurio dešinė koja pakelta iki pečių, skulptūrinis atvaizdas yra 5 m aukščio. Kitaip nei visuotinai priimta, šankhą ir čakrą (šventąją kriauklę ir šventąjį diską) jis laiko atitinkamai dešinėje ir kairėje rankoje.

Višnaus pati Lakšmė šventykloje garbinama kaip Motina (*Tāyār*) Šri Pušpavalė arba kaip Ponia Pūngotai ar Pūngoval (*Pūṅkōtai* ar *Pūṅkōval Nācciyār*).
 
Šventyklos utsavaras, šventinių procesų dievybė, – Gopala (), arba Krišna. Nors jis ir nėra pagrindinė šventyklos dievybė, dėl šio utsavaro ji buvo šrivaišnavų pripažinta viena iš penkių pančakanna (Krišnaranja) kšetrų. Be to, iš visų 108 divja dešų tik šioje šventykloje yra atskira šventykla Durgai. Kaip tikima, ji čia atkeliavo iš Vindhjos kalnų sergėti šventyklos Viešpačio.

Šrivaišnavų hagiografiją šventyklą taip pat sieja su trimis pirmais alvarais – Poigajalvaru, Bhūtatalvaru ir Pejalvaru – kurie šioje vietoje ieškojo prieglobsčio ir išvydo apsireiškusį Višnų. Tai juos įkvėpė sukurti Višnaus garbei eiles, tapusias pirmosiomis „Keturių tūkstančių posmų dieviškosios prabandhos“ (*Nālāyira divya prabhandam*) – vedomis vadinamo vaišnavų tamiliško kanono – giesmėmis.
Enzo Cannavale

**Enzo Cannavale** (1928 m. balandžio 5 d. – 2011 m. kovo 18 d.) buvo italų kino aktorius. Dažniausiai atlikdavo antraplanius vaidmenis komedijose.

## Dalinė filmografija
* Keturios dienos Neapolyje (1962)
* Trastevere (1971)
* Balta, raudona ir... (1972)
* Pravarde Dičkis (1973) 
* Pokeris lovoje (1974)
* Saugokis juokdario (1975)
* Moksleivė (1975) 
* Mokytoja (1975)
* Dičkis Honkonge (1975)
* Sėkmės karys (1976)
* Taksistė (1977) 
* Dičkis Afrikoje (1978)
* Saldymedis (1979)
* Dičkis Egipte (1980)
* Skaisti ir tyra (1981)
* Nesėkmių ruožas (1982)
* Vaikinas iš kaimo (1984)
* Mūsų tropikų sala (2001)

## Apdovanojimai
* Nastro d‘argento – geriausias antrojo plano aktorius (1988)
* Ciak d'oro nominacija – geriausias antrojo plano aktorius (1988)
* David di Donatello nominacija – geriausias antrojo plano aktorius (1991)

## Nuorodos

* IMDb profilis
Vilupuramo apskritis

**Vilupuramo apskritis** (, ) – viena iš 32 Indijos pietinės Tamilnado valstijos apskričių. Ši didžiausia Tamilnado apskritis buvo įkurta 1993 m. rugsėjo 30 d. padalijus Pietų Arkoto apskritį į dvi savarankiškas apskritis – Vilupuramą ir Kadalūrą. Administracinis centras – didžiausias apskrities miestas Vilupuramas.

Vilupuramo apskritis rytuose ribojasi su Bengalijos įlanka, šiaurėje su Kančipuramo apskritimi, šiaurės vakaruose su Tiruvanamalajaus apskritimi, vakaruose su Dharmapurio ir Salemo apskritimis, o pietuose su Kadalūro ir Perambalūro apskritimis. Vilupuramo apskritis yra padalyta į 13 administracinių talukų.

Apskrities plotas – 7194 kv. km. 2011 m. gyventojų surašymo duomenimis, rajone gyveno 3 458 873 žmonės. Miesto gyventojų buvo 519 088, o kaimo – 2 939 785. Dauguma gyventojų vertėsi žemės ūkio veikla. Gyventojų tankumas – 482 žm./km². Gyventojų augimo rodiklis nuo 2001 iki 2011 metų siekė 16,99 %. Lyčių santykis: 987 moterys tūkstančiui vyrų; raštingumo lygis – 63,48 %.

2011 m. gyventojų surašymo duomenimis, didžioji apskrities gyventojų dalis yra hindai (91,8 %). Didesnės mažumos yra krikščionys (4 %) ir musulmonai (3,9 %).

2001 m. gyventojų surašymo duomenimis, pagrindinė apskrities kalba yra tamilų – ja kalba 96,9 % gyventojų. 1,5 % žmonių kalba urdu kalba, 1,4 % – telugų, o 0,2 – kitomis.

Registruotoms kastoms ir registruotoms gentims atitinkamai priklauso 29.37% ir 2.16% gyventojų. Indijos vietos savivaldos ministerija Vilupuramą įvardijo viena iš 250 labiausiai atsilikusių apskričių (iš visų 640). Tai viena iš šešių Tamilnado apskričių, kuriai šiuo metu yra skiriamas finansavimas iš Atsilikusių regionų dotacijų fondo programos (*Backward Regions Grant Fund Programme, BRGF*).

## Pavadinimo kilmė
Žodis Vilupuramas siejamas su viluparajarais (), etnine grupe, pavadinimą gavusią nuo Kulotungos Čolos I karvedžio Adinathos Viluparajano (*Ātinātaṉ Viḻupparaiyan*). Apskrities centras Vilupuramas dar meiliai yra vadinamas Vilima Nagaru (), t. y. „plačiaakių miestu“.

## Įžymios vietos
* Džindžio tvirtovė
* Aurovilis
* Tirukovilūro Ulagalanda Perumalio šventykla


A_view_from_Gingee_Fort_JEG3732.jpg|Vaizdas nuo Džindžio tvirtovės
Thirukovilur_Veerateeswarar2.JPG|Tirukovilūro Vyratyšvararo šventykla
Auroville,_Pondicherry_-_panoramio_(1).jpg|Matrimandyras, Aurovilis
"Sunset,".JPG|Činasalemo ežeras
Žemaičių Naumiesčio tvenkinys

**Žemaičių Naumiesčio tvenkinys** – tvenkinys Lietuvoje, Šilutės rajone, Žemaičių Naumiesčio šiauriniame pakraštyje. Sudarytas užtvenkus Šusties upę (Šyšos intakas) 15 km nuo jos žiočių. Tvenkinio ilgis iš šiaurės į pietus – 2,93 km, plotis – iki 0,2 km. Altitudė 28 m. Krantai daugiausia aukšti, beveik ištisai apaugę medžiais ir krūmais. Šiaurrytinėje pakrantėje stūkso Žemaičių Naumiesčio miškas. Aplinkui plyti dirbami laukai. Šalia įsikūrę Kadagiškių, Pašusčių kaimai. Pietvakarinėje pakrantėje šalia užtvankos yra įrengtas paplūdimys.

Tvenkinys įrengtas 1976 m.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Vainuto tvenkinys

**Vainuto tvenkinys** – tvenkinys Lietuvoje, Šilutės rajone, Vainuto miestelyje. Sudarytas užtvenkus Šyšalės upę (Šyšos intakas) 4,9 km nuo jos žiočių. Tvenkinio ilgis iš šiaurės rytų į pietvakarius – 0,43 km, plotis – iki 0,12 km. Altitudė 55 m. Krantai neaukšti. Į vakarus plyti pievos. Pietinėje pakrantėje įkurtos miestelio kapinės.

## Šaltiniai